
50 DR 31.3.2014 

 

jabatan kerajaan. Ini tindakan kerajaan yang boleh mengurangkan bebanan kehidupannya, 
di samping kita beri BR1M, Kedai Rakyat 1Malaysia tetapi kalau kerajaan mempunyai satu 
pendekatan khusus, program khusus untuk menyelesaikan isu ini, saya cukup yakin ia akan 
mengurangkan banyak bebanan dan kos sara hidup mereka.  

Timbalan Yang di-Pertua [Dato' Haji Ismail bin Haji Mohamed Said]: Ya, Yang 

Berhormat Gerik. Selepas Yang Berhormat Gerik, Yang Berhormat Lenggong sila gulung. 

Dato’ Hasbullah bin Osman [Gerik]: Terima kasih Yang Berhormat Lenggong. 

Yang kita kasihan dan mempertikaikan ialah penempatan guru pertama kali pada tahun ini 
di mana suami di Semenanjung dan isteri dihantar ke Sabah dan Sarawak. Sebenarnya 
saya nampak kesilapan di pihak Kementerian Pelajaran. Sepatutnya data kata sudah 
kahwin, mereka ini kena tunggu sampai tiga atau empat tahun, perlu difikirkan.   

Soal Yang Berhormat Lenggong sebut yang lain-lain itu kita tidak boleh 
mempertikaikan. Ini kalau penempatan pertama kali kepada guru yang sudah berkahwin, 
tahu suaminya duduk di Semenanjung, isterinya hantar ke Sabah atau Sarawak. Sudah 
dapat anak. Nampaknya kita menzalimi guru-guru tersebut. Macam mana pandangan Yang 
Berhormat Lenggong? 

Dato’ Shamsul Anuar bin Haji Nasarah [Lenggong]: Terima kasih Yang 

Berhormat Gerik. Inilah isu yang berlaku hari ini yang menjadi sebutan, perbincangan di 
kalangan kaki tangan awam di kalangan guru-guru. Maknanya isu yang mereka hadapi. 
Mereka sokong kita dalam banyak perkara tetapi isu-isu yang bersangkutan dengan diri 
mereka sendiri diharap kerajaan memberi perhatian untuk diselesaikan.  

Saya sokong apa yang disebut oleh Yang Berhormat Gerik dan Yang Berhormat 
Mersing tadi. Maknanya kalau ini diberikan perhatian oleh kerajaan tentang isu penempatan 
atau isu-isu yang walaupun kita nampak kecil sebenarnya tetapi ia memberi kesan yang 
besar. Jadi perkara-perkara ini mesti ada mekanisme yang terbaik dan harap kerajaan beri 
perhatian. Sesungguhnya saya percaya apabila kita letakkan mereka bekerja di kawasan 
yang dekat, maka suasana kerja mereka jadi baik, maka dia seronok mengajar anak-anak. 
Kadang-kadang kita takut dia cubit anak murid bukan kerana marah kepada anak murid 
tetapi kerana dia sudah seminggu tidak dapat berjumpa dengan isterinya. Betul atau tidak? 

Timbalan Yang di-Pertua [Dato' Haji Ismail bin Haji Mohamed Said]: Ya, terima 

kasih Yang Berhormat Lenggong.  

Timbalan Yang di-Pertua [Dato' Haji Ismail bin Haji Mohamed Said]: Saya 

ingat Tuan Yang di-Pertua pun tahu. Jadi bukan kerana dia marah sangat. Ya, dia buat 
benda lain bukan. Tidak dapat apa itu nanti Yang Berhormat Masjid Tanah cerita.  

Timbalan Yang di-Pertua [Dato' Haji Ismail bin Haji Mohamed Said]: Terima 

kasih Yang Berhormat Lenggong. 

Dato’ Shamsul Anuar bin Haji Nasarah [Lenggong]: Ini isunya. Jadi saya harap 

di samping kita buat program-program lain, saya mintalah Yang Berhormat Timbalan 
Menteri Kewangan, kerajaan beri perhatian sangat-sangat soal ini. Soal-soal kecil yang 
dihadapi oleh rakyat tentang perkara ini. Itu sahaja Terima kasih Tuan Yang di-Pertua. 

Timbalan Yang di-Pertua [Dato' Haji Ismail bin Haji Mohamed Said]: Terima 

kasih. Yang Berhormat Kluang. 

 

3.28 ptg. 

Tuan Liew Chin Tong [Kluang]: Terima kasih Tuan Yang di-Pertua. Pertamanya, 

saya hendak berucap tentang isu ekonomi. Ada kemungkinan ekonomi kita akan merosot 
dalam tahun ini. Beberapa faktor yang penting. Satu ialah dasar kerajaan telah 
mengakibatkan kemerosotan disposable income. Beberapa dasar yang dilaksanakan oleh 
kerajaan telah merosotkan disposable income. Akibatnya ialah permintaan domestik 
menjadi kurang dan akhirnya kalau permintaan luar negeri tidak meningkat, maka kita akan 
menghadapi masalah kemelesetan ekonomi secara am di Malaysia.  

Saya hendak Yang Berhormat Timbalan Menteri atau sesiapa dari pihak kerajaan 
memberitahu Dewan ini apa cara atau cadangan kerajaan akan menyelesaikan masalah 
kemungkinan kemelesetan ekonomi ini. Saya rasa kerajaan tidak menyentuh tentang isu 
quantitative easing secara mendalam. Isu quantitative easing saya pernah berpeluang 
berjumpa dengan Menteri Kewangan Indonesia, Chatib Basri sebanyak dua kali, tahun 
lepas dan tahun ini.  



jabatan kerajaan. Ini tindakan kerajaan yang boleh mengurangkan bebanan kehidupannya, di samping kita beri BR1M, Kedai Rakyat 1Malaysia tetapi kalau kerajaan mempunyai satu pendekatan khusus, program khusus untuk menyelesaikan isu ini, saya cukup yakin ia akan mengurangkan banyak bebanan dan kos sara hidup mereka. Timbalan Yang di-Pertua [Dato' Haji Ismail bin Haji Mohamed Said]: Ya, Yang Berhormat Gerik. Selepas Yang Berhormat Gerik, Yang Berhormat Lenggong sila gulung. Dato' Hasbullah bin Osman [Gerik]: Terima kasih Yang Berhormat Lenggong. Yang kita kasihan dan mempertikaikan ialah penempatan guru pertama kali pada tahun ini di mana suami di Semenanjung dan isteri dihantar ke Sabah dan Sarawak. Sebenarnya saya nampak kesilapan di pihak Kementerian Pelajaran. Sepatutnya data kata sudah kahwin, mereka ini kena tunggu sampai tiga atau empat tahun, perlu difikirkan. Soal Yang Berhormat Lenggong sebut yang lain-lain itu kita tidak boleh mempertikaikan. Ini kalau penempatan pertama kali kepada guru yang sudah berkahwin, tahu suaminya duduk di Semenanjung, isterinya hantar ke Sabah atau Sarawak. Sudah dapat anak. Nampaknya kita menzalimi guru-guru tersebut. Macam mana pandangan Yang Berhormat Lenggong? Dato' Shamsul Anuar bin Haji Nasarah [Lenggong]: Terima kasih Yang Berhormat Gerik. Inilah isu yang berlaku hari ini yang menjadi sebutan, perbincangan di kalangan kakitangan awam di kalangan guru-guru. Maknanya isu yang mereka hadapi. Mereka sokong kita dalam banyak perkara tetapi isu-isu yang bersangkutan dengan diri mereka sendiri diharap kerajaan memberi perhatian untuk diselesaikan. Saya sokong apa yang disebut oleh Yang Berhormat Gerik dan Yang Berhormat Mersing tadi. Maknanya kalau ini diberikan perhatian oleh kerajaan tentang isu penempatan atau isu-isu yang walaupun kita nampak kecil sebenarnya tetapi ia memberi kesan yang besar. Jadi perkara-perkara ini mesti ada mekanisme yang terbaik dan harap kerajaan beri perhatian. Sesungguhnya saya percaya apabila kita letakkan mereka bekerja di kawasan yang dekat, maka suasana kerja mereka jadi baik, maka dia seronok mengajar anak-anak. Kadang-kadang kita takut dia cubit anak murid bukan kerana marah kepada anak murid tetapi kerana dia sudah seminggu tidak dapat berjumpa dengan isterinya. Betul atau tidak? Timbalan Yang di-Pertua [Dato' Haji Ismail bin Haji Mohamed Said]: Ya, terima kasih Yang Berhormat Lenggong. Timbalan Yang di-Pertua [Dato' Haji Ismail bin Haji Mohamed Said]: Saya ingat Tuan Yang di-Pertua pun tahu. Jadi bukan kerana dia marah sangat. Ya, dia buat benda lain bukan. Tidak dapat apa itu nanti Yang Berhormat Masjid Tanah cerita. Timbalan Yang di-Pertua [Dato' Haji Ismail bin Haji Mohamed Said]: Terima kasih Yang Berhormat Lenggong. Dato' Shamsul Anuar bin Haji Nasarah [Lenggong]: Ini isunya. Jadi saya harap di samping kita buat program-program lain, saya mintalah Yang Berhormat Timbalan Menteri Kewangan, kerajaan beri perhatian sangat-sangat soal ini. Soal-soal kecil yang dihadapi oleh rakyat tentang perkara ini. Itu sahaja Terima kasih Tuan Yang di-Pertua. Timbalan Yang di-Pertua [Dato' Haji Ismail bin Haji Mohamed Said]: Terima kasih. Yang Berhormat Kluang. 3.28 ptg. Tuan Liew Chin Tong [Kluang]: Terima kasih Tuan Yang di-Pertua. Pertamanya, saya hendak berucap tentang isu ekonomi. Ada kemungkinan ekonomi kita akan merosot dalam tahun ini. Beberapa faktor yang penting. Satu ialah dasar kerajaan telah mengakibatkan kemerosotan disposable income. Beberapa dasar yang dilaksanakan oleh kerajaan telah merosotkan disposable income. Akibatnya ialah permintaan domestik menjadi kurang dan akhirnya kalau permintaan luar negeri tidak meningkat, maka kita akan menghadapi masalah kemelesetan ekonomi secara am di Malaysia. Saya hendak Yang Berhormat Timbalan Menteri atau sesiapa dari pihak kerajaan memberitahu Dewan ini apa cara atau cadangan kerajaan akan menyelesaikan masalah kemungkinan kemelesetan ekonomi ini. Saya rasa kerajaan tidak menyentuh tentang isu quantitative easing secara mendalam. Isu quantitative easing saya pernah berpeluang berjumpa dengan Menteri Kewangan Indonesia, Chatib Basri sebanyak dua kali, tahun lepas dan tahun ini.